ພິທີມອບໃບຢັ້ງຢືນການບໍລິຫານ ຕາມມາດຕະຖານສາກົນ ISO.
ໃນຕອນເຊົ້າຂອງວັນທີ 12 ມີນາ 2014, ຢູ່ທີ່ຫ້ອງປະຊຸມຊັ້ນ 8 ສຳນັກງານໃຫຍ່ ລັດວິສາຫະກິດໄຟຟ້າລາວ ນະຄອນຫຼວງວຽງຈັນ, ໄດ້ມີພິທີຮັບໃບຢັ້ງຢືນການບໍລິຫານຕາມມາດຕະຖານສາກົນ ISO 9001 ເປັນປີທີ 4 ຕິດຕໍ່ກັນ ເປັນກຽດເຂົ້າຮ່ວມ ແລະ ຮັບໃບຢັ້ງຢືນ ໂດຍ ທ່ານ ວົງມະນີ ສອນເກດສຸລິນ ຮອງຜູ້ອຳນວຍການໃຫຍ່ ລັດວິສາຫະກິດໄຟຟ້າລາວ ມອບໂດຍ ທ່ານ ໂຮຢູນຊິນ ທີ່ປຶກສາວຽກງານ ISO ຕາງໜ້າ ບໍລິສັດ BM TRADA ຈຳກັດ ແຫ່ງປະເທດອັງກິດເປັນຜູ້ມອບ. ISO ( International Standardization Organization ) ເປັນອົງການມາດຕະຖານສາກົນທີ່ມີສຳນັກງານໃຫຍ່ຕັ້ງຢູ່ນະຄອນຫຼວງເຈນີວາ ປະເທດສະວິດເຊີແລນ ເຊິ່ງມີໜ້າທີ່ຮັບຜິດ ຊອບໃນການ ຈັດຕັ້ງປະຕິບັດ, ແກ້ໄຂ, ປັບປຸງ ແລະ ທົບທວນຄືນ ຂໍ້ກຳນົດຕ່າງໆ ກ່ອນຈະມີການມອບໃບຢັ້ງຢືນໃຫ້ອົງການ ທີ່ສາມາດບໍລິຫານຈັດການໄດ້ມາດຕະຖານຂອງ ISO 9001 : 2008 ພ້ອມກັນນັ້ນ ISO ຍັງເປັນອົງການສາກົນທີ່ມີຫຼາຍກວ່າ 100 ປະເທດທີ່ໃຫ້ການຍອມຮັບກັບມາດຕະຖານ ISO.